24/11/2022 | Administración LocalMunicipal
Malpica de Bergantiños
Secretaría
Bases reguladoras para a convocatoria de axudas ás entidades sen ánimo de lucro para o fomento da Cultura no ano 2022

Por Decreto de Alcaldía número 595/2022 de 10 de novembro de 2022, aprobáronse as Bases Reguladoras para a Convocatoria de Axudas ás Entidades Sen Ánimo de Lucro Para o Fomento da Cultura no Ano 2022, que a continuación se indican: Sendo a finalidade desta convocatoria apoiar ás entidades culturais sen fins de lucro no mantemento das súas actividades e nas programacións que desenvolvan en materia de cultura, conforme ao disposto na Lei 7/1985, do 2 de abril, reguladora das bases de réxime local, e na Lei 5/1997, do 22 de xullo, reguladora da administración local de Galicia, e con cargo ás partidas orzamentarias correspondentes do Concello de Malpica de Bergantiños, convócanse, para o período que vai comprendido entre o 1 de xaneiro de 2022 e o 31 de decembro de 2022, as axudas para o programa que deseguido se detalla: 1.1. Programa, límites de crédito do programa e aplicación orzamentaria O importe global para as presentes subvencións será de 20.000,00 € con cargo á partida 334.48000 do orzamento do Concello de Malpica de Bergantiños para o ano 2022 actualmente en vigor.1.2. Obxecto das axudas convocadas No Programa de Promoción Cultural subvencionaranse actividades culturais que se realicen no ámbito xeográfico do Concello de Malpica de Bergantiños, así como os gastos de funcionamento das entidades que as realicen, sempre que teñan unha vinculación directa con estas. Deberán dispoñer de sede no Concello de Malpica de Bergantiños. Con carácter xeral, non poderán ser obxecto de axuda, na presente convocatoria, as actividades subvencionadas, no mesmo exercicio, a través doutras axudas do Concello de Malpica de Bergantiños. Aos efectos desta convocatoria entenderanse como actividades de promoción cultural, as accións, proxectos e programas, nos que os fins principais sexan: a) A formación e promoción no campo das actividades escénicas (música, danza, teatro e maxia). b) A formación e promoción nos ámbitos da literatura, a fotografía, o cine, as creacións audiovisuais, a pintura, a escultura e demais artes plásticas. c) A formación e promoción das artesanías tradicionais, especialmente as que teñen vinculación co Concello de Malpica de Bergantiños. d) A promoción, divulgación e posta en valor do patrimonio material e inmaterial do Concello de Malpica de Bergantiños. e) As actividades de educación non formal e informal complementarias da actividade dos centros de ensino do Concello de Malpica de Bergantiños e organizadas por entidades da comunidade educativa. f) A promoción da lingua galega. g) A promoción, difusión e posta en valor das tradicións específicas do Concello de Malpica de Bergantiños. h) A promoción, difusión e posta en valor das tradicións específicas de Galicia arraigadas no ámbito local. Aos efectos da presente convocatoria entenderanse excluídas as accións, proxectos e programas: a) Nos que a finalidade principal e/ou vehicular non se correspondan cos descritos no apartado anterior. b) De promoción das festas patronais e festexos, que no seu caso, poderán dispoñer de liñas específicas de axudas. Poderán optar ao programa contemplado na presente convocatoria as entidades culturais i educativas xuridicamente constituídas que cumpran os seguintes requisitos:  Carecer de fins de lucro.  Desenvolver as súas actividades no ámbito territorial do Concello de Malpica de Bergantiños.  Estar inscritas no Rexistro Municipal de Asociacións ou no seu defecto ter solicitada a súa inscrición no mesmo.3.1. As entidades poderán solicitar axudas ao programa de Promoción cultural destinadas a unha ou varias accións, proxectos e programas do ámbito cultural (segundo o recollido no apartado 1.2.), ou a gastos xerais de funcionamento das entidades directamente relacionados con estas accións.3.2. O Concello de Malpica de Bergantiños poderá conceder ata un máximo de 4.000,00 €, por ano, polo total das peticións de cada entidade solicitante.3.3. Non obstante, para a concesión primarase o maior esforzo económico que a realización das actividades supoña para a entidade solicitante.3.4. A entidade que recibise unha axuda fará constar en lugar visible e destacado da publicidade da actividade, a colaboración do Concello, coa lenda: “Colabora: Concello de Malpica de Bergantiños” acompañada do logotipo ou o escudo oficial deste. O tamaño do logotipo, escudo e lenda deberá ser, cando menos, de igual tamaño que os restantes que aparezan no mesmo soporte gráfico.3.5. A publicidade e materiais gráficos elaborados con motivo das actividades que reciban axudas do Concello de Malpica de Bergantiños utilizarán o idioma galego.3.6. Non serán subvencionables os gastos en bebidas alcohólicas, alimentación, nin viaxes ou excursións, neste último caso, salvo que se xustifique suficientemente o seu carácter exclusivamente cultural.4.1. As solicitudes deberán formularse a través do Rexistro Electrónico (https://sede.malpicadebergantinos.es/gl/index.html), nos modelos normalizados que se facilitarán no Concello de Malpica de Bergantiños. Achegarase a seguinte documentación: 4.1.1.- Formulario de Solicitude Normalizado, que incluirá: a) Datos identificativos e enderezo electrónico da entidade solicitante e a/o súa/seu representante. b) Actividade/s para as que se solicita axuda. c) Importe da axuda solicitada. d) Memoria explicativa da/s actividade/s para as que se solicita axuda. Esta fará mención ás persoas beneficiadas directa ou indirectamente pola axuda, obxectivos, descrición, lugar de realización e ao calendario da mesma. e) Detalle do orzamento estimativo de gastos e ingresos da/s actividade/s para a/s que se solicita axuda. f) Certificación acreditativa do acordo de solicitude e do nomeamento do representante para as súas relacións co Concello de Malpica de Bergantiños. g) Declaración da/o representante do coñecemento e aceptación das bases da convocatoria, de que son certos os datos que figuran na solicitude, de non ter concedidas outras subvencións para as actividades para as que solicita axuda, de non estar incursa/o en causas de incompatibilidade ou incapacidade para contratar e percibir subvencións da Administración Pública, de autorización para comprobar se está ao corrente no cumprimento das obrigas tributarias, fronte á Seguridade Social e fronte ao Concello de Malpica de Bergantiños, de non ter axudas pendentes de xustificación e de comprometerse a aportar os datos que se lle poidan solicitar aos efectos das comprobacións previstas na lexislación actual de subvencións.4.1.2.- Documentación identificativa, que incluirá: a) Copia da tarxeta do CIF da entidade. b) Copia dos estatutos da entidade. c) Copia da tarxeta do NIF do representante. d) Certificación dos datos bancarios da entidade.4.1.3.- Memorias, que incluirá: a) Memoria explicativa das actividades que ten realizado ou programado realizar no ano 2022. b) Orzamento do ano en curso.4.1.4.- Certificados de estar ao corrente no cumprimento das obrigas coas administracións públicas, que incluirán: a) Certificado en vigor acreditativo de atoparase ao corrente no cumprimento das obrigas tributarias, fronte á Seguridade Social e fronte ao Concello de Malpica de Bergantiños, salvo que se autorizase expresamente para solicitalos ou obtelos de oficio, segundo caso. b) Certificado en vigor acreditativo de atoparse ao corrente no cumprimento das obrigas fronte á Xunta de Galicia.4.1.5.- Outras autorizacións e/ou acreditacións, que no seu caso pode incluír: a) Solicitude de autorización, se procede, no caso de que a entidade solicitante concerte a execución, total ou parcial, do obxecto da subvención con persoas vinculadas a esta (art.29.7. d) da Lei 38/2003, do 17 de novembro, xeral de subvencións e art.68 do Real Decreto 887/2006, do 21 de xullo, polo que se aproba o Regulamento da Lei xeral de subvencións). b) Acreditación de dispoñer dun local social aberto ao público.4.2. O defecto, erro ou ausencia na presentación da documentación á que se refire esta base 4, deberá ser emendado no prazo de 10 días dende a recepción do requirimento.4.3. A documentación entregarase en 5 arquivos diferentes, en formato PDF, que levarán por nome e contidos os que a continuación se detallan: a) “Formulario de Solicitude Normalizado”, seguido do nome da entidade. Incluirá a documentación que se recolle no apartado 4.1.1. b) “Documentación Identificativa”, seguido do nome da entidade. Incluirá a documentación que se recolle no apartado 4.1.2. c) “Memorias”, seguido do nome da entidade. Incluirá a documentación que se recolle no apartado 4.1.3. d) “Certificados de estar ao corrente no cumprimento das obrigas coas administracións públicas”, seguido do nome da entidade. Incluirá a documentación que se recolle no apartado 4.1.4. e) “Outras autorizacións e/ou acreditacións”, seguido do nome da entidade. Poderá incluír, segundo caso, a documentación que se recolle no apartado 4.1.5.5.1. As solicitudes presentaranse a través do Rexistro Electrónico do Concello de Malpica de Bergantiños (https://sede.malpicadebergantinos.es/gl/index.html). 5.2. O prazo de presentación de solicitudes será de 15 días naturais, contados dende o día seguinte ao de publicación do extracto da convocatoria no Boletín Oficial da Provincia.6.1. A concesión das subvencións realizarase, despois do informe do Animador Sociocultural, que actuará como instrutor, mediante Resolución da Alcaldía do Concello de Malpica de Bergantiños, a proposta motivada da Comisión Avaliadora composta polos seguintes membros: O alcalde. A Concelleira de Educación, Cultura, Patrimonio e Deportes.1 concelleiro/a designado polo alcalde que actuará de secretario da Comisión Avaliadora.6.2. A selección das peticións e a contía das subvencións determinarase unha vez consideradas as actividades para as que se solicita axuda e a programación de actividades anual, en función dos seguintes criterios: 6.2.1. Promoción cultural:  Financiamento achegado pola propia entidade (0-2 puntos).  Número de beneficiados, directa ou indirectamente, polas actividades para as que se solicita axuda (0-2 puntos).  A programación anual de actividades da entidade (en función do número de actividades, o orzamento total das mesmas, a inclusión de actividades artísticas, a promoción e posta en valor do patrimonio material e inmaterial do Concello de Malpica de Bergantiños.) (0-25 puntos).  Acreditar que se dispón de sede social (en propiedade ou aluguer) aberta ao público no Concello de Malpica de Bergantiños (de terse acreditado, valorarase en función do tamaño das instalacións, o uso aberto á cidadanía e a súa funcionalidade) (0-6 puntos).  Pola eficiencia da entidade na tramitación da solicitude de axuda (en función da realización da solicitude sen ser precisa subsanación) (0-5).  Interese das actividades para as que se solicita a axuda (de 0-60 puntos), en función de: o A súa repercusión na promoción e difusión do patrimonio material e inmaterial do Concello de Malpica de Bergantiños (en función do número de elementos patrimoniais que se poidan promover, a súa antigüidade.) (0-20 puntos). o O especial interese etnográfico (en función da súa antigüidade, inclusión de vestimenta tradicional, lendas e actividades artísticas: teatro, música, danza, pintura, escultura.) (0-15). o O carácter periódico ou permanente, fronte ás actividades puntuais (0-10 puntos). o A proposta de actividades que complementen a oferta existente (en función da convocatoria de actividades que supoñan unha innovación respecto ás que se ofertaron no termo municipal na anualidade anterior e do número de actividades e as prazas en cada unha delas) (0-3 puntos). o A asistencia ás xuntanzas de programación participativa (en función do número de xuntanzas de programación participativa á que ten asistido cada entidade) (0-6 puntos). o A coordinación co Concello de Malpica de Bergantiños no desenvolvemento das actividades (en función de si se mantivo coordinación de espazos, datas de realización e colaboración con recursos humanos e ou equipamentos)(0-6 puntos). 6.3. O acordo da concesión das achegas realizarase mediante Resolución de Alcaldía, despois do ditame da Comisión Avaliadora, nun prazo máximo de 20 días dende a data de remate do prazo de presentación das solicitudes, ou no seu caso, da data limite para a emenda de deficiencias das solicitudes presentadas. Este prazo poderá modificarse por Resolución da Alcaldía, nos casos en que se acrediten circunstancias que o xustifiquen.6.4. Non téndose notificado resolución expresa nese prazo, as solicitudes entenderanse desestimadas. A práctica da notificación axustarase ás disposicións contidas na Lei 39/2015, do 1 de outubro, de procedemento administrativo común das administracións públicas.7.1.-Consideracións xerais 7.1.1. O gasto xustificado documentalmente deberá acadar, o total do importe da axuda concedida e no caso de existir outras axudas, á suma dos importes das subvencións concedidas para o mesmo obxecto, fosen obtidas de administracións públicas ou de entidades privadas.7.1.2. O pago das axudas realizarase despois da xustificación, polo beneficiario, do cumprimento da finalidade para a que se concedeu, nos termos establecidos nas presentes bases. Producirase a perda do dereito ao cobro, total ou parcial, da axuda, no suposto de falta de cumprimento das condicións de xustificación, sendo aplicable o establecido na Lei 38/2003, do 17 de novembro, xeral de subvencións en canto ao reintegro e responsabilidades.7.1.3. Os gastos xustificados deberán axustarse aos conceptos incluídos na desagregación do orzamento de gastos.7.1.4. Para o cobro das axudas as entidades deberán estar ao corrente no cumprimento das obrigas tributarias, fronte á Seguridade Social, fronte á Xunta de Galicia e fronte ao Concello de Malpica de Bergantiños.7.1.5. Toda alteración das condicións tidas en conta para a concesión da axuda, e en todo caso, a obtención concorrente de subvencións doutras administracións públicas ou entidades privadas, poderá dar lugar á modificación da resolución da concesión. O importe das axudas concedidas, en ningún caso, poderá ser, de tal contía que, en concorrencia con subvencións ou axudas doutras administracións públicas ou entidades privadas, supere o custo da actividade que desenvolverá o beneficiario.7.1.6. O beneficiario queda obrigado a facilitar canta información lle sexa requirida polo Concello de Malpica de Bergantiños e polo Consello de Contas e sométese ás responsabilidades e réxime sancionador establecido na Lei xeral orzamentaria, e no seu caso, ao disposto no Código Penal.7.2. Prazo de xustificación 7.2.1. O prazo para a xustificación das axudas rematará o décimo día natural, contado a partir da recepción da comunicación da resolución das subvencións por cada unha das entidades solicitantes. Este prazo poderá prorrogarse de oficio ou a petición razoada de parte. En calquera caso, a prórroga deberá facerse efectiva con anterioridade ao cumprimento do prazo inicial.7.2.2. Se non se presentase a xustificación dentro de prazo (inicial ou prorrogado), por Resolución de Alcaldía iniciarase o expediente de anulación do correspondente compromiso. A resolución final será notificada á entidade.7.3. Documentación xustificativa 7.3.1. Para o cobramento da subvención as entidades beneficiarias deberán presentar a seguinte documentación: 7.3.1.1. Formulario de Xustificación Normalizado, que incluirá: a) Datos identificativos. b) Memoria da actividade subvencionada. c) Declaración ou certificación de ter cumprida a finalidade da subvención mediante a realización das actividades para as que foi concedida. d) Relación detallada das subvencións ou axudas obtidas doutras administracións públicas ou entidades privadas para o mesmo obxecto, ou polo contrario, unha declaración de non ter solicitado ou concedidas outras subvencións públicas ou privadas para o mesmo obxecto. e) Autorización para obter de oficio ou consultar, segundo proceda, se a entidade está ao de corrente no cumprimento das obrigas tributarias, fronte á Seguridade Social e fronte ao Concello de Malpica de Bergantiños. f) Declaración de non estar incursa/o en circunstancias que supoñan a prohibición de percepción de subvencións ou axudas públicas (artigo 13.2 da Lei xeral de subvencións). g) Certificación da conta xustificativa.7.3.1.2. De ser o caso, Memorias de prensa e materiais gráficos editados, así como, canta documentación contribúa a clarexar a realización e alcance da actividade obxecto da axuda.7.3.1.3. Acreditación dos gastos realizados, do xeito seguinte: a) As axudas que teñan por finalidade a realización de actividades que xeren gastos correntes, xustificaranse mediante facturas (cos requisitos esixidos no Real Decreto 1619/2012, do 30 de novembro, polo que se aproba o regulamento polo que se regulan as obrigacións de facturación). No caso de gastos de persoal, poderán achegarse como xustificantes as nóminas acreditativas do pagamento e/ou os documentos xustificativos de ingreso dos seguros sociais. En ambos, os dous casos, deberá acreditarse o pago das facturas ou nóminas que se presenten a efectos da xustificación da axuda. Para os gastos iguais ou superiores a 1.000,00 euros deberá acreditarse o pago, a través dalgún soporte bancario (transferencia, cheque ou tarxeta de crédito ou débito). O gasto, xustificado mediante a documentación sinalada, deberá acadar, polo menos, o importe da axuda concedida, ou a suma das subvencións obtidas de administracións públicas ou entidades privadas, no caso de que existan (tal como vén definido no parágrafo 1 das consideracións xerais de xustificación). b) En ningún caso admitiranse como xustificantes do gasto as cantidades satisfeitas ao Concello de Malpica de Bergantiños, polo uso das súas instalacións.7.3.1.4. Certificados de estar ao corrente no cumprimento das obrigas coas administracións públicas, que incluirán: a) Certificado en vigor acreditativo de atoparase ao corrente no cumprimento das obrigas tributarias, fronte á Seguridade Social e fronte ao Concello de Malpica de Bergantiños, salvo que se autorizase expresamente para solicitalos ou obtelos de oficio. b) Certificado en vigor acreditativo de atoparse ao corrente no cumprimento das obrigas fronte á Xunta de Galicia.7.3.1.5. Fotografías, materiais gráficos e contidos dixitais, así como, calquera outro documento que acredite que a difusión das actividades realizadas coa axuda outorgada, realizouse en lingua galega e incluíron o logotipo ou o escudo oficial do Concello de Malpica de Bergantiños.7.3.2. A documentación entregarase en 5 arquivos diferentes, en formato PDF, que levarán por nome e contidos os que a continuación se detallan: a) “Formulario de Xustificación Normalizado”, seguido do nome da entidade. Incluirá a documentación que se recolle no apartado 7.3.1.1. b) “Memorias de prensa e materiais gráficos”, seguido do nome da entidade. Incluirá a documentación que se recolle no apartado 7.3.1.2. c) “Acreditación dos gastos realizados”, seguido do nome da entidade. Incluirá a documentación que se recolle no apartado 7.3.1.3. d) “Certificados de estar ao corrente no cumprimento das obrigas coas administracións públicas”, seguido do nome da entidade. Incluirá a documentación que se recolle no apartado 7.3.1.4. e) “Fotografías, materiais gráficos e contidos dixitais”, seguido do nome da entidade. Incluirá a documentación que se recolle no apartado 7.3.1.5. 7.4. Tramitación da xustificación 7.4.1. Á vista da documentación xustificativa presentada, o órgano competente estimará o cumprimento das actividades e se a documentación fose correcta, procederase ao pagamento do total da subvención concedida.7.4.2. No caso de que a documentación xustificativa fose incorrecta ou insuficiente, darase un prazo de 10 días para a súa corrección.7.4.3. De non xustificarse o 100% do importe concedido nos prazos sinalados, sempre que se acredite o cumprimento da finalidade e se xustifique cando menos o 50% da axuda concedida, o importe da subvención reducirase proporcionalmente aos gastos xustificados correctamente.7.4.4. O aboamento da subvención materializarase mediante ingreso na conta bancaria acreditada pola entidade.7.4.5. Se a xustificación non acadase o 50% do importe concedido e/ou non se acreditase o cumprimento da finalidade, perderase o dereito a recibir a axuda concedida. Para o non previsto nesta convocatoria serán de aplicación as normas incluídas nas bases de execución do orzamento xeral do Concello de Malpica de Bergantiños do exercicio de 2022, así como o disposto na Lei 38/2003, do 17 de novembro, xeral de subvencións, no Real Decreto 887/2006, do 21 de xullo, que aproba o regulamento xeral de subvencións e na Lei 9/2007, do 13 de xullo, de subvencións de Galicia. 1.- SOLICITANTE: (os datos cubertos neste apartado deberán coincidir exactamente cos datos da tarxeta do CIF/NIF presentada) Denominación:_____________________________________C. I. F:_________________ Enderezo:______________________________________________ C. P. ____________ Localidade:____________________ Teléfono: _________________ Fax: ___________ E-mail: _______________________________________________________________ Nº de Rexistro na Xunta de Galicia:___________ Nº de Rexistro no Concello de Malpica _______ Enderezo:________________________ C. P.:__________ Localidade: _____________ Email:_________________________________________________________________ Nome e apelidos:____________________________________ N. I. F:_______________ Teléfono: _________________ Relación coa entidade: __________________________ E-mail: ________________________________________________________________ PROMOCIÓN CULTURAL Descrición do proxecto ou actividade: (que se pretender realizar e onde) Obxectivos que se perseguen: Número de persoas que se beneficiarán da axuda: (indicar unha cifra aproximada) Calendario e horario da actividade/proxecto que se pretende realizar: (datas e horarios o máis precisos posibles) Descrición do proxecto ou actividade: (que se pretender realizar e onde) Obxectivos que se perseguen: Número de persoas que se beneficiarán da axuda: (indicar unha cifra aproximada) Calendario e horario da actividade/proxecto que se pretende realizar: (datas e horarios o máis precisos posibles) Descrición do proxecto ou actividade: (que se pretender realizar e onde) Obxectivos que se perseguen: Número de persoas que se beneficiarán da axuda: (indicar unha cifra aproximada) Calendario e horario da actividade/proxecto que se pretende realizar: (datas e horarios o máis precisos posibles) Descrición do proxecto ou actividade: (que se pretender realizar e onde) Obxectivos que se perseguen: Número de persoas que se beneficiarán da axuda: (indicar unha cifra aproximada) Calendario e horario da actividade/proxecto que se pretende realizar: (datas e horarios o máis precisos posibles) Dona/D. __________________________________, con D. N. I nº _____________, como secretaria/o da entidade ______________________________________, CERTIFICA: que na reunión da xunta directiva da mencionada entidade, celebrada o día ________ adoptouse o acordo de presentación da seguinte solicitude: ________________________________________________________________________________, así mesmo, acordouse nomear a Dona/D. ________________________, representante para as relacións desta entidade co Concello de Malpica de Bergantiños. E para que conste aos efectos oportunos, expido a presente certificación en Malpica de Bergantiños a ______ de ________________________, de 2022. Vº e Prace A/O Presidenta/e A/O Secretaria/o Dona/D. __________________________________ co DNI_________________ como representante da entidade ______________________________________, DECLARA: (Marcar cun X onde corresponda)  Que coñece e acepta as bases da presente convocatoria.  Que son certos cantos datos figuran na solicitude de axuda.  Que non lle foi concedida ningunha outra axuda para a mesma finalidade.  Que non está incursa/o en circunstancias que supoñan a prohibición de percepción de subvencións ou axudas públicas (artigo 13.2 da Lei xeral de subvencións).  Que autorizo que se comprobe se a entidade está ao corrente no cumprimento das obrigas tributarias, fronte á Seguridade Social e fronte ao Concello de Malpica de Bergantiños.  Que non ten ningunha axuda concedida polo Concello de Malpica de Bergantiños pendente de xustificación.  Que se compromete a aportar os datos que se lle poidan solicitar aos efectos das comprobacións previstas na lexislación actual de subvencións. Malpica de Bergantiños, a _______ de __________________ de 2022. Sinatura, (representante da entidade) Malpica de Bergantiños, a ______ de __________________de 2022. Sinatura, (representante da entidade) Dona/D. ____________________________________ con DNI _______________, na súa calidade de representante da entidade ____________________________, e ao efecto de xustificar a axuda concedida a esta, polo Concello de Malpica de Bergantiños, ao abeiro da “ Convocatoria de Axudas ás Entidades Sen Ánimo de Lucro para o Fomento da Cultura 2022 ” para o fin que se relaciona _____________________, xunto á presente a documentación que se sinala cun X: Malpica de Bergantiños a ………. de. de 202__. Asdo.: A/O PRESIDENTA/E / REPRESENTANTE DA ENTIDADE En Malpica de Bergantiños a _______de ____________________de 202__. A/O PRESIDENTA/E /REPRESENTANTE DA ENTIDADE Asdo.:_________________________________ Dona/D.________________________________________________ Presidenta/e /Representante da entidade __________________________________________, Que esta entidade ______________________________________________ 1) Ten realizado a/as actividade/es: ________________________________ __________________________________ para a/as que se obtivo a axuda.2) Que para o mesmo fin obtivéronse as axudas que se relacionan: Non se obtivo ningunha outra axuda destinada á mesma finalidade por parte doutra administración pública ou entidade privada.  3) Autoriza a obter de oficio ou consultar, segundo proceda, se a entidade está ao de corrente no cumprimento das obrigas tributarias, fronte á Seguridade Social e fronte ao Concello de Malpica de Bergantiños.  4) Non está incursa/o en circunstancias que supoñan a prohibición de percepción de subvencións ou axudas públicas (artigo 13.2 da Lei xeral de subvencións).  En Malpica de Bergantiños a _______de ____________________de 202__. A/O PRESIDENTA/E /REPRESENTANTE DA ENTIDADE Asdo.:_________________________________ Dona/D. Secretaria/o da entidade:. CIF:. Que as facturas que se presentan no expediente de xustificación de gastos, da axuda concedida polo Concello de Malpica de Bergantiños, acreditan a realización das actividades subvencionadas e a súa afectación á finalidade para a que foi concedida: En Malpica de Bergantiños a _______de ____________________de 202__. Vº e Prace A/O Presidenta/e A/O Secretaria/o O que se somete a información pública aos oportunos efectos. Malpica de Bergantiños a 21 de novembro de 2022. O Alcalde Eduardo José Parga Veiga